আন্না হাজারে : দাবি আদায়ে অহিংস পন্থা অবলম্বনের মহাত্মা গান্ধীর দেখানো পথে হেঁটে এই বছর বিশ্ব মিডিয়ায় আলোচিত হয়েছেন তারই এক অনুসারী। ভারতের আন্না হাজারে তারই দেখানো পথ হাঁটলেও একটু ভিন্নতা অবলম্বন করে দুনিয়াজুড়ে খবরের উপকরণ হন। পাশাপাশি স্বদেশে সরকারের ভিতকে নাড়িয়ে দিয়েছেন। বছরজুড়েই দুর্নীতবিরোধী তার অনশন কর্মসূচি ব্যাপক আলোচনার জন্ম দিয়েছে। একে একে ভারতের সব রাজনৈতিক দল ও দেশপ্রেমিক জনতা তার এই আন্দোলনকে সমর্থন জানায়। ফলে তার এই অনশন ভারতের সাম্প্রতিক ইতিহাসের সবচেয়ে শক্তিশালী আন্দোলনে রূপ নিয়েছে। তার এই আন্দোলন দমাতে ভারত সরকার প্রথমে কঠোরতার পথ বেছে নিলেও পরে তার কাছে নতি স্বীকার করতে বাধ্য হয়। সত্তরোর্ধ্ব গান্ধীবাদী এই নেতা দিল্লির যন্তরমন্তরকে কেন্দ্র করে অনশন আন্দোলন পরিচালনা করলেও ইতোমধ্যে ভারতবর্ষে এর প্রভাব ছড়িয়ে পড়ছে। প্রতিনিয়তই তার সমর্থনে হাজার হাজার মানুষ রাস্তায় বেরিয়ে আসছে। তার দাবিগুলোর অন্যতম হচ্ছেÑ ভারতে সম্প্রসারিত ও শক্তিশালী দুর্নীতিবিরোধী লোকপাল বিল পাস করা। যেখানে প্রধানমন্ত্রীসহ সরকারের রাঘব-বোয়ালদের জবাবদিহিতার আওতায় আনার কথা বলা হয়েছে। সরকার তার দাবিকে পাশ কাটিয়ে অপেক্ষাকৃত দুর্বল একটি বিল পাস করার কয়েক দফা চেষ্টা করেও তার আন্দোলনের কারণে ব্যর্থ হয়েছে।